*Par atbilžu sniegšanu*

*par iepirkuma procedūras “Kravas transportlīdzekļa ar manipulatoru un kravas kasti piegāde un apkope” (ID Nr. RS/2025/9) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumu par iepirkuma procedūras “Kravas transportlīdzekļa ar manipulatoru un kravas kasti piegāde un apkope” (ID Nr. RS/2025/9) nolikumā (turpmāk – Nolikums) ietvertajām prasībām.

***Jautājums:***

*Nolikuma 19.2. punktā teikts - Finanšu piedāvājuma, kas sagatavojams saskaņā ar 3.pielikumā pievienoto formu. Attiecībā uz finanšu piedāvājuma sagatavošanu pretendentam jāņem vērā, ka izmaksās jāiekļauj visas nodevas, nodokļi un pārējās izmaksas, kuras ir nepieciešamas un saistošas pretendentam, izņemot PVN, lai nodrošinātu iepirkuma izpildi saskaņā ar Līguma projektu, kas ietver kravas transportlīdzekļa ar manipulatoru un kravas kasti iegādi, apkopi, garantiju, aprīkojuma garantiju (t.sk. transporta, administratīvās un citas izmaksas) un tā reģistrēšanu Valsts tehniskās uzraudzības aģentūrā. Visām izmaksām jābūt norādītām euro, ar precizitāti 2 (divas) zīmes aiz komata. Vienību cenu izmaiņas iepirkuma līguma darbības laikā nav paredzētas. No tehniskās specifikācijas izriet, ka transportlīdzeklis ir reģistrējams CSDD (ceļu satiksmes drošības direkcijā). Kurā reģistrā ir jāreģistrē šī iepirkuma objekts- CSDD vai VTUA?*

**Atbilde:**

Paskaidrojam, ka Nolikuma 19.2. punktā ir pieļauta tehniska kļūda. Transportlīdzeklis ir jāreģistrē Ceļu satiksmes drošības direkcijā saskaņā ar tehniskās specifikācijas prasībām.

Iepirkumu komisijas priekšsēdētāja Karīna Meiberga